
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-907-lē

	
	(prot. Nr. 26, 63. §)




[bookmark: _Hlk231376327]Par atbalstu sacensību BMX frīstailā un skeitbordā “Simple Summer Session 2026” organizēšanai Rīgā


Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 19. punktu, Rīgas domes 21.01.2026. saistošo noteikumu Nr. RD-26-29-sn “Par Rīgas valstspilsētas pašvaldības 2026. gada budžetu” 24. punktu, ņemot vērā Rīgas domes Izglītības, kultūras un sporta komitejas Sporta komisijas 20.05.2026. lēmumu (sēdes prot. Nr. 11, 2. §), kā arī biedrības “Latvijas Riteņbraukšanas federācija” un biedrības “Latvijas Skeitborda federācija” atzinumus, lai veicinātu sporta attīstību un sniegtu atbalstu sporta pasākumu organizēšanai un norisei Rīgas valstspilsētas pašvaldības administratīvajā teritorijā, Rīgas dome nolemj:

1. Atbalstīt biedrības “Skeitparku sporta veidu attīstības aģentūra” rīkoto starptautiska mēroga sacensību BMX frīstailā un skeitbordā “Simple Summer Session 2026” norisi Rīgā.

[bookmark: _Hlk158151761]2. Apstiprināt finansēšanas līguma projektu un pilnvarot Rīgas valstspilsētas pašvaldības aģentūras “Rīgas investīciju un tūrisma aģentūra” direktoru parakstīt finansēšanas līgumu un citus ar to saistītos dokumentus ar biedrību “Skeitparku sporta veidu attīstības aģentūra” (reģistrācijas Nr. 40008228091), apliecinot Rīgas valstspilsētas pašvaldības atbalstu sacensību BMX frīstailā un skeitbordā “Simple Summer Session 2026” norisei Rīgā.

[bookmark: _Hlk156485548][bookmark: _Hlk154577246]3. Piešķirt līdzfinansējumu biedrībai “Skeitparku sporta veidu attīstības aģentūra” starptautiska mēroga sacensību BMX frīstailā un skeitbordā “Simple Summer Session 2026” norises atbalstam no Rīgas valstspilsētas pašvaldības 2026. gada budžeta programmas 01.11.00. “Rīgas valstspilsētas pašvaldības konkurētspēju, ekonomisko izaugsmi un kultūras atpazīstamību sekmējoši pasākumi” 30 000 euro apmērā, kas veido 60 % no biedrības “Skeitparku sporta veidu attīstības aģentūra” starptautiska mēroga sacensību BMX frīstailā un skeitbordā “Simple Summer Session 2026” organizēšanas izdevumu kopējās tāmes.
4. Uzdot Rīgas valstspilsētas pašvaldības Centrālās administrācijas Komunikācijas pārvaldei publicēt lēmumu Rīgas valstspilsētas pašvaldības oficiālajā tīmekļvietnē www.riga.lv.
[bookmark: _Hlk154697557]
5. Rīgas valstspilsētas pašvaldības aģentūra “Rīgas investīciju un tūrisma aģentūra” un Rīgas valstspilsētas pašvaldības Finanšu departaments ir atbildīgi par lēmuma izpildi.

